Document ID: 31996D0640

ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Οκτωβρίου 1996 περί συνάψεως της συμφωνίας υπό μορφής ανταλλαγής επιστολών ανάμεσα στην Ευρωπαϊκή Κοινότητα και την Αραβική Δημοκρατία της Αιγύπτου για την προσαρμογή του καθεστώτος εισαγωγής στην Κοινότητα ρυζιού καταγωγής και προελεύσεως Αιγύπτου (96/640/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνάρτηση με το άρθρο 228 παράγραφος 2 πρώτη πρόταση,
την πρόταση της Επιτροπής,
Εκτιμώντας:
ότι το άρθρο 19 της συμφωνίας συνεργασίας η οποία υφίσταται ανάμεσα στην Ευρωπαϊκή Οικονομική Κοινότητα και την Αραβική Δημοκρατία της Αιγύπτου (1) προβλέπει μείωση της εισφοράς που εφαρμόζεται κατά την εισαγωγή στην Κοινότητα ρυζιού το οποίο προέρχεται και κατάγεται από τη χώρα αυτή, έως το όριο ετήσιας ποσότητας 32 000 τόνων και υπό τον όρο ότι εισπράττεται φόρος κατά την εξαγωγή 7 ότι αυτή η ίδια συμφωνία ορίζει ότι η Κοινότητα δύναται να προσαρμόσει το εν λόγω καθεστώς σε περίπτωση τροποποίησης της νομοθεσίας της, λαμβάνοντας υπόψη τα συμφέροντα της Αιγύπτου 7
ότι η Κοινότητα ανέλαβε, δυνάμει της συμφωνίας για την γεωργία η οποία συνήφθη στο πλαίσιο του Γύρου της Ουρουγουάης, να αντικαταστήσει τις μεταβλητές εισφορές με τελωνειακούς δασμούς 7 ότι η αντικατάσταση αυτή απαιτεί προσαρμογή της συμφωνίας με την Αίγυπτο 7
ότι η Κοινότητα διαπραγματεύθηκε για το σκοπό αυτό συμφωνία υπό μορφή ανταλλαγής επιστολών με την Αραβική Δημοκρατία της Αιγύπτου όσον αφορά την τροποποίηση του εν λόγω καθεστώτος 7
ότι θα πρέπει να εγκριθεί η συμφωνία αυτή,
ΑΠΟΦΑΣΙΖΕΙ:
Άρθρο 1
Η συμφωνία υπό μορφή ανταλλαγής επιστολών ανάμεσα στην Ευρωπαϊκή Κοινότητα και την Αραβική Δημοκρατία της Αιγύπτου όσον αφορά την προσαρμογή του καθεστώτος εισαγωγής στην Κοινότητα ρυζιού το οποίο προέρχεται και κατάγεται από την Αίγυπτο εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το άτομο το οποίο θα υπογράψει τη συμφωνία δεσμεύοντας την Κοινότητα (2).
Άρθρο 3
Οι διατάξεις εφαρμογής της συμφωνίας και των ενδεχομένων μέτρων εποπτείας εγκρίνονται με την διαδικασία του άρθρου 27 του κανονισμού (ΕΚ) αριθ. 1418/76 (3).
Οσάκις για την εφαρμογή της συμφωνίας απαιτείται στενή συνεργασία με την Αραβική Δημοκρατία της Αιγύπτου, η Επιτροπή δύναται να λάβει τα αναγκαία προς τούτο μέτρα.
Λουξεμβούργο, 28 Οκτωβρίου 1996.

Labels: 3
17
18
15